text: [{"text_idx": "#000002", "text": "T\u00f8lini hja\u0301 Region Hovedstaden og Statens Serum Institut eru ikki eins. Region Hovedstaden heldur ikki at tey, sum eru innl\u00f8gd av a\u00f0rari ors\u00f8k, men hava korona, eiga at telja vi\u00f0 i\u0301 t\u00f8lunum"}, {"text_idx": "#000003", "text": "Samb\u00e6rt almennu t\u00f8lunum fra\u0301 Statens Serum Institut vo\u0301ru 265 perso\u0301nar innlagdir vi\u00f0 koronu i\u0301 Region Hovedstaden tann 22. desember. Egnu t\u00f8lini hja\u0301 Region Hovedstaden siga, at 183 vo\u0301ru innl\u00f8gd."}, {"text_idx": "#000004", "text": "Ors\u00f8kin er, at Region Hovedstaden, i\u0301 mun til Staten Serum Institut, ikki telur sju\u0301klingar vi\u00f0, sum eru innlagdir av a\u00f0rari ors\u00f8k enn korona. Altso, tri\u00f0i hv\u00f8r innlagdur sju\u0301klingur vi\u00f0 korona, er innlagdur av a\u00f0rari ors\u00f8k."}, {"text_idx": "#000005", "text": "Ta\u00f0 skriva danskir mi\u00f0lar i\u0301 dag."}, {"text_idx": "#000006", "text": "- T\u00f8lini eru misvi\u0301sandi, um vit telja tey vi\u00f0, sum eru innl\u00f8gd av a\u00f0rari ors\u00f8k ho\u0301ast tey hava covid-19. Ta\u00f0 er umra\u0301\u00f0andi at vit n\u00f8kta t\u00f8rvin sum er, og at ta\u00f0 ikki ver\u00f0ur sett meira orka av til korona enn ney\u00f0ugt."}, {"text_idx": "#000007", "text": "- Ta\u00f0 er ein ru\u0301gva av sju\u0301klingum vi\u00f0 \u00f8\u00f0rum har anna\u00f0 enn korona pla\u0301gar, og tey bi\u0301\u00f0a eftir at sleppa framat, sigur Leila Linde\u0301n, limur i\u0301 h\u00f8vu\u00f0sstjo\u0301rnini i\u0301 Region Hovedstaden, vi\u00f0 Berlingske."}, {"text_idx": "#000009", "text": "Ta\u0301 hugt ver\u00f0ur eftir t\u00f8lini fyri intensiv innl\u00f8gd vi\u00f0 koronu, eru t\u00f8lini hja\u0301 Region Hovedstaden og Statens Serum Institut meira eins."}, {"text_idx": "#000010", "text": "I\u0301 F\u00f8royum telja vit eisini allar sju\u0301klingar vi\u00f0 i\u0301 hagt\u00f8lunum, ho\u0301ast korona ikki er beinlei\u00f0is ors\u00f8kin til innlegging. I\u0301 november greiddi Tummas i\u0301 Gar\u00f0i, varastjo\u0301ri i\u0301 Sju\u0301krahu\u0301sverkinum, Portalinum fra\u0301, at ta\u00f0 i\u0301 flestu f\u00f8rum var av a\u00f0rari ors\u00f8k enn korona, at fo\u0301lk vo\u0301r\u00f0u innl\u00f8gd. I\u0301 l\u00f8tuni eru tvey fo\u0301lk innl\u00f8gd vi\u00f0 koronu i\u0301 F\u00f8royum."}]